CELEX: 31986R1013
Language: el
Date: 1986-04-08 00:00:00
Title: Κανονισμός (ΕΟΚ) αριθ. 1013/86 της Επιτροπής της 8ης Απριλίου 1986 για τροποποίηση του κανονισμού (ΕΟΚ) αριθ. 1677/85 σχετικά με τον καθορισμό του διορθωτικού συντελεστή που λαμβάνεται υπόψη για τον υπολογισμό των νομισματικών εξισωτικών ποσών που εφαρμόζονται για ορισμένα γεωργικά προϊόντα

Avis juridique important

|

31986R1013

Κανονισμός (ΕΟΚ) αριθ. 1013/86 της Επιτροπής της 8ης Απριλίου 1986 για τροποποίηση του κανονισμού (ΕΟΚ) αριθ. 1677/85 σχετικά με τον καθορισμό του διορθωτικού συντελεστή που λαμβάνεται υπόψη για τον υπολογισμό των νομισματικών εξισωτικών ποσών που εφαρμόζονται για ορισμένα γεωργικά προϊόντα  

Επίσημη Εφημερίδα αριθ. L 094 της 09/04/1986 σ. 0018 - 0018

***** ΚΑΝΟΝΙΣΜΟΣ (ΕΟΚ) αριθ. 1013/86 ΤΗΣ ΕΠΙΤΡΟΠΗΣ  της 8ης Απριλίου 1986  για τροποποίηση του κανονισμού (ΕΟΚ) αριθ. 1677/85 σχετικά με τον καθορισμό του διορθωτικού συντελεστή που λαμβάνεται υπόψη για τον υπολογισμό των νομισματικών εξισωτικών ποσών που εφαρμόζονται για ορισμένα γεωργικά προϊόντα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1677/85 του Συμβουλίου της 11ης Ιουνίου 1985 σχετικά με τα νομισματικά εξισωτικά ποσά στο γεωργικό τομέα (1), και ιδίως το άρθρο 6 παράγραφος 3,  Εκτιμώντας:  ότι το άρθρο 6 παράγραφος 3 του κανονισμού (ΕΟΚ) αριθ. 1677/85 προβλέπει την εφαρμογή, για τον υπολογισμό των νομισματικών εξισωτικών ποσών, διορθωτικού συντελεστή που καθορίζεται σε 1,033651· ότι ο κανονισμός (ΕΟΚ) αριθ. 2055/85 της Επιτροπής (2) καθόρισε το συντελεστή αυτό σε 1,035239· ότι, βάσει του τελευταίου εδαφίου της εν λόγω παραγράφου, ο συντελεστής αυτός πρέπει να τροποποιείται, σε κάθε ευθυγράμμιση στα πλαίσια του νομισματικού ευρωπαϊκού συστήματος, με βάση την ανατίμηση της κεντρικής ισοτιμίας εκείνου από τα νομίσματα που διατηρούν μεταξύ τους σχέση στο εσωτερικό μέγιστου στιγμιαίου ανοίγματος 2,25 % του οποίου η ανατίμηση είναι η μεγαλύτερη σε σχέση με την ECU·  ότι πραγματοποιήθηκε, με ισχύ από τις 7 Απριλίου 1986, μια ευθυγράμμιση των κεντρικών ισοτιμιών στο πλαίσιο του ευρωπαϊκού νομισματικού συστήματος·  ότι η πιο μεγάλη ανατίμηση σε σχέση με την ECU είναι 4,679 %· ότι πρέπει ως εκ τούτου να προσαρμοσθεί ο διορθτωτικός συντελεστής·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη όλων των σχετικών επιτροπών διαχειρίσεως,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο συντελεστής που αναφέρεται στο άρθρο 6 παράγραφος 3 πρώτο εδάφιο του κανονισμού (ΕΟΚ) αριθ. 1677/85 αντικαθίσταται από το συντελεστή 1,083682.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 9 Απριλίου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 8 Απριλίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 164 της 24. 6. 1986, σ. 6.  (2) ΕΕ αριθ. L 193 της 25. 7. 1985, σ. 33.